แอร์แคมโบเดีย

แอร์แคมโบเดีย () หรือชื่อเดิม แคมโบเดียอังกอร์แอร์ () เป็นสายการบินประจำชาติของประเทศกัมพูชา โดยมีฐานการบินที่ท่าอากาศยานนานาชาติเตโชตาเขมาและมีสำนักงานใหญ่อยู่ที่พนมเปญซึ่งเป็นเมืองหลวง สายการบินเริ่มให้บริการเชิงพาณิชย์วันที่ 28 กรกฎาคม ค.ศ. 2009 มีรัฐบาลกัมพูชาเป็นเจ้าของ (51%) ร่วมกับสายการบินเวียดนามแอร์ไลน์ (49%) ซึ่งใช้ข้อตกลงการบินโดยใช้รหัสเที่ยวบินร่วมกัน เครื่องบินส่วนใหญ่เช่ามาจากเวียดนามแอร์ไลน์"Contacts ." Cambodia Angkor Air. Retrieved 8 October 2009.

 ประวัติ 
สายการบินก่อตั้งขึ้นในชื่อ แคมโบเดียอังกอร์แอร์ และให้บริการเต็มรูปแบบในเดือนกรกฎาคม ปี ค.ศ. 2009 โดยรัฐบาลกัมพูชาและเวียดนามแอร์ไลน์ พร้อมเงินทุนหนึ่งร้อยล้านดอลลาร์ ให้บริการชั้นประหยัดและชั้นธุรกิจบน Airbus A321 ส่วน ATR 72 ให้บริการเฉพาะชั้นประหยัด โดยสายการบินนี้มาแทนที่รอยัลแอร์แคมโบดจ์ ซึ่งปิดกิจการมาตั้งแต่ปี ค.ศ. 2001 ปัจจุบัน แคมโบเดียอังกอร์แอร์ให้บริการเที่ยวบินไปยังจุดหมายต่าง ๆ ในทวีปเอเชีย และมีส่วนช่วยในการพานักท่องเที่ยวมาเยี่ยมชมนครวัด จังหวัดเสียมราฐ

นับตั้งแต่เริ่มให้บริการ แคมโบเดียอังกอร์แอร์ได้กลายมาเป็นผู้ผูกขาดรายใหญ่ของตลาดการบินในประเทศ อย่างไรก็ตาม ในปัจจุบัน สายการบินต้องแข่งขันเที่ยวบินในประเทศกับสามสายการบินเอกชน ได้แก่ แคมโบเดียบายนแอร์ไลน์, บัสซากาแอร์ และสกายอังกอร์แอร์ไลน์

ในวันที่ 1 มกราคม ค.ศ. 2025 แคมโบเดียอังกอร์แอร์ได้ทำการเปลี่ยนชื่อเป็น แอร์แคมโบเดีย อย่างเป็นทางการ

 เหตุการณ์สำคัญ 
 28 กรกฎาคม ค.ศ. 2009 – เริ่มให้บริการเครื่องบิน เอทีอาร์ 72 ในหลาย ๆ เส้นทาง ได้แก่ พนมเปญ – เสียมราฐ, พนมเปญ – โฮจิมินห์ และ เสียมราฐ – โฮจิมินห์ และได้ทำข้อตกลงการบินโดยใช้รหัสเที่ยวบินร่วมกันกับสายการบินเวียดนามแอร์ไลน์ในเส้นทางที่บินไปยังเมืองในเวียดนาม
 2 กันยายน ค.ศ. 2009 – ได้รับมอบเครื่องบิน Airbus A321
 14 ธันวาคม ค.ศ. 2011 – เปิดเที่ยวบินในประเทศเพิ่มเติม เส้นทางเสียมราฐ – เมืองพระสีหนุ โดยใช้เครื่องบิน ATR 72
 30 พฤศจิกายน ค.ศ. 2012 – เปิดเที่ยวบินระหว่างประเทศ จากเสียมราฐ มายังกรุงเทพมหานคร (สุวรรณภูมิ) โดยเครื่องบิน ATR 72 ซึ่งก่อนหน้านี้ สายการบินบางกอกแอร์เวย์ให้บริการเส้นทางนี้ ต่อมาวันที่ 31 มีนาคม ค.ศ. 2013 ได้เพิ่มเที่ยวบินเป็น 2 เที่ยวต่อวัน และในเดือนกรกฎาคมปีเดียวกัน ได้เพิ่มเที่ยวบินเป็น 3 เที่ยวต่อวัน
 7 มกราคม ค.ศ. 2013 – เปิดเที่ยวบินไปยังฮานอย โดยมีทั้งเที่ยวบินจากพนมเปญและเสียมราฐ ใช้เครื่องบิน A321 นับเป็นจุดหมายปลายทางแห่งที่สองในประเทศเวียดนาม
 1 กุมภาพันธ์ ค.ศ. 2013 – เปิดเที่ยวบินจากพนมเปญ ไปยังกรุงเทพมหานคร (สุวรรณภูมิ) โดยเครื่องบิน A321
 6 มีนาคม ค.ศ. 2013 – 
 แคมโบเดียอังกอร์แอร์ คาดการณ์ว่าจะขาดทุนเป็นครั้งแรก เนื่องจากอัตราการแข่งขันที่สูงขึ้น
 ปรับเส้นทางการบิน เสียมราฐ – เมืองพระสีหนุ โดยให้แวะรับผู้โดยสารที่พนมเปญในเที่ยวกลับ (เที่ยวไปบินตรงเหมือนเดิม)
 14 กรกฎาคม ค.ศ. 2013 – เปิดเที่ยวบินแบบเช่าเหมาลำ เสียมราฐ – เซี่ยเหมิน
 26 กันยายน ค.ศ. 2013 – เปิดเที่ยวบิน เสียมราฐ – กวางโจว โดยเครื่องบิน Airbus A321 ซึ่งก่อนหน้านี้ สายการบินไชนาเซาเทิร์นแอร์ไลน์ให้บริการเส้นทางนี้
 26 ธันวาคม ค.ศ. 2013 –
 เปิดเที่ยวบินเฉพาะฤดูกาล เสียมราฐ – หางโจว
 เปิดเที่ยวบินไปยังเซี่ยงไฮ้-ผู่ตง โดยมีต้นทางจากเสียมราฐและพนมเปญ ใช้เครื่องบิน Airbus A321 โดยมี 4 เที่ยวต่อสัปดาห์
 18 และ 23 มกราคม ค.ศ. 2014 – เปิดเที่ยวบินแบบเช่าเหมาลำไปยังเวินโจวและเจิ้งโจว
 1 กุมภาพันธ์ ค.ศ. 2014 – เปิดเที่ยวบินแบบเช่าเหมาลำ เสียมราฐ – ฟูโจว
 16 มกราคม ค.ศ. 2015 – เปิดเที่ยวบินแบบเช่าเหมาลำไปยังจางีสิงคโปร์ ใช้เครื่องบิน Airbus A321
 25 ตุลาคม ค.ศ. 2015 – มีแผนเปิดเที่ยวบินอินโดจีน เชื่อมต่อระหว่างเวียดนาม กัมพูชา และลาว ในเส้นทางโฮจิมินห์ – พนมเปญ – เวียงจันทน์ – ฮานอย โดยจะใช้เครื่องบิน Airbus A321
 30 ตุลาคม ค.ศ. 2015 – กลับมาเปิดเที่ยวบิน เสียมราฐ – เซี่ยงไฮ้ หลังจากที่ปิดไปชั่วคราว
 25 ธันวาคม ค.ศ. 2015 – เปิดเที่ยวบินแบบเช่าเหมาลำไปยังโซล-อินช็อน
 30 ธันวาคม ค.ศ. 2016 – กลับมาเปิดเที่ยวบิน เสียมราฐ – ฮานอย โดยใช้เครื่องบิน A320-200 ลำใหม่

 จุดหมายปลายทาง 
 ฐานการบินหลัก เมืองสำคัญ เส้นทางในอนาคต เส้นทางแบบเช่าเหมาลำ เส้นทางที่ยกเลิกแล้ว

นครประเทศท่าอากาศยานปีที่เริ่มให้บริการปีที่ยุติการให้บริการอ้างอิงและหมายเหตุพนมเปญกัมพูชาท่าอากาศยานนานาชาติพนมเปญค.ศ. 2009ปัจจุบันฐานการบินหลักเสียมราฐกัมพูชาท่าอากาศยานนานาชาติเสียมราฐค.ศ. 2009ปัจจุบันฐานการบินหลักพระสีหนุกัมพูชาท่าอากาศยานนานาชาติจังหวัดพระสีหนุค.ศ. 2012ปัจจุบันโซลเกาหลีใต้ท่าอากาศยานนานาชาติอินช็อนค.ศ. 2016ปัจจุบันกวางโจวจีนท่าอากาศยานนานาชาติกว่างโจวไป๋-ยฺหวินค.ศ. 2013ปัจจุบันเซี่ยงไฮ้จีนท่าอากาศยานนานาชาติซ่างไห่ผู่ตงค.ศ. 2013ปัจจุบันฉางชาจีนท่าอากาศยานนานาชาติฉางชาฮวงหัวค.ศ. 2015ปัจจุบันเช่าเหมาลำเฉิงตูจีนท่าอากาศยานนานาชาติเฉิงตูซวงหลิวค.ศ. 2015ปัจจุบันเช่าเหมาลำฉงชิ่งจีนท่าอากาศยานนานาชาติฉงชิ่งเจียงเป่ย์ค.ศ. 2015ปัจจุบันเช่าเหมาลำหางโจวจีนท่าอากาศยานนานาชาติหางโจวเซี่ยวชานค.ศ. 2015ปัจจุบันเช่าเหมาลำเหอเฝย์จีนท่าอากาศยานนานาชาติเหอเฝย์ซิ่นเฉียวค.ศ. 2015ปัจจุบันเช่าเหมาลำหนานชางจีนท่าอากาศยานนานาชาติหนานชางฉางเป่ย์ค.ศ. 2015ปัจจุบันเช่าเหมาลำหนิงปัวจีนท่าอากาศยานนานาชาติหนิงปัวหลีเฉอค.ศ. 2015ปัจจุบันเช่าเหมาลำเสินหยางจีนท่าอากาศยานนานาชาติเสินหยางเถ่าเสียนค.ศ. 2015ปัจจุบันเช่าเหมาลำเทียนจินจีนท่าอากาศยานนานาชาติเทียนจินปินไห่ค.ศ. 2015ปัจจุบันเช่าเหมาลำเวินโจวจีนท่าอากาศยานนานาชาติเวินโจวหลองหวันค.ศ. 2015ปัจจุบันเช่าเหมาลำอู๋ซีจีนท่าอากาศยานนานาชาติสูหนันโฉวฝางค.ศ. 2015ปัจจุบันเช่าเหมาลำเซี่ยเหมินจีนท่าอากาศยานนานาชาติเซี่ยเหมินเกาจีค.ศ. 2012ค.ศ. 2012ยกเลิกแล้วเจิ้งโจวจีนท่าอากาศยานนานาชาติเจิ้งโจวซินเจิ้งค.ศ. 2015ปัจจุบันเช่าเหมาลำสิงคโปร์สิงคโปร์ท่าอากาศยานจางีสิงคโปร์ค.ศ. 2015ปัจจุบันเช่าเหมาลำกรุงเทพมหานครไทยท่าอากาศยานสุวรรณภูมิค.ศ. 2013ปัจจุบันดานังเวียดนามท่าอากาศยานนานาชาติดานังค.ศ. 2016ปัจจุบันฮานอยเวียดนามท่าอากาศยานนานาชาติโหน่ยบ่ายค.ศ. 2015ปัจจุบันโฮจิมินห์เวียดนามท่าอากาศยานนานาชาติเตินเซินเญิ้ตค.ศ. 2009ปัจจุบันเมืองสำคัญหลวงพระบางลาวท่าอากาศยานนานาชาติหลวงพระบางค.ศ. 2015ปัจจุบันเวียงจันทน์ลาวท่าอากาศยานนานาชาติวัตไตค.ศ. 2015ค.ศ. 2016ยกเลิกแล้ว

 ข้อตกลงการบินร่วม 
แอร์แคมโบเดียได้ทำข้อตกลงการบินร่วมกับสายการบินดังต่อไปนี้:
 การบินลาว
 เวียดนามแอร์ไลน์

 ฝูงบิน 
ณ เดือนสิงหาคม ค.ศ. 2025 แอร์แคมโบเดียมีเครื่องบินประจำการในฝูงบินดังนี้:

+ ฝูงบินของสายการบินแอร์แคมโบเดียเครื่องบินประจำการคำสั่งซื้อจำนวนที่นั่งหมายเหตุธปทั้งหมด แอร์บัส เอ320-200 2 1 0 180 180 แอร์บัส เอ321-200 1 – 16 168 184 เอทีอาร์ 72-500 1 – 0 68 68 เอทีอาร์ 72-600 3 – 0 72 72  โบอิง 737 แมกซ์ 8 – 10รอประกาศ สั่งซื้อพร้อม 10 ตัวเลือก โคแม็ก ซี909 – 10รอประกาศ สั่งซื้อพร้อม 10 ตัวเลือก ทั้งหมด 7 21แอร์แคมโบเดียมีอายุฝูงบินเฉลี่ย 10.5 ปี

 ดูเพิ่ม 
 การขนส่งในประเทศกัมพูชา
 รายชื่อสายการบินในประเทศกัมพูชา

 อ้างอิง 

 แหล่งข้อมูลอื่น 

 เว็บไซต์อย่างเป็นทางการ
 ข้อมูลฝูงบิน 
 Cambodia Angkor SihanoukVille Flights

หมวดหมู่:สายการบินสัญชาติกัมพูชา
หมวดหมู่:สายการบินประจำชาติ
หมวดหมู่:สายการบินที่ก่อตั้งในปี พ.ศ. 2552